Miss World 1975

Ang Miss World 1975 ay ang ika-25 edisyon ng Miss World pageant, na ginanap sa Royal Albert Hall sa Londres, Reyno Unido noong 20 Nobyembre 1975. 

Pagkatapos ng kompetisyon, kinoronahan ni ni Anneline Kriel ng Timog Aprika si Wilnelia Merced ng Porto Riko bilang Miss World 1975. Ito ang unang beses na nanalo ang Porto Riko bilang Miss World. Nagtapos bilang first runner-up si Marina Langer ng Alemanya, habang nagtapos bilang second runner-up si Vicki Harris ng Reyno Unido.

Animnapu't-pitong kandidata mula sa animnapu't-anim na bansa at teritoryo ang lumahok sa kompetisyong ito. Pinangunahan nina David Vine at Ray Moore ang kompetisyon.

 Kasaysayan 

 Pagpili ng mga kalahok 
Animnapu't-pitong kandidata mula sa animnapu't-anim na bansa at teritoryo ay napili upang lumahok sa kompetisyon. Pitong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at tatlong kandidata ang nailuklok matapos bumitiw ang orihinal na kalahok.

Simula sa edisyong ito, pinagbabawalan na ng Miss World Organization ang paglahok ng mga ina sa kompetisyon. Ito ay matapos na biglaang bumitiw si Helen Morgan bilang Miss World noong nakaraang taon dahil sa matinding interes ng media na nagkaroon ng negatibong epekto sa kanya.

 Mga pagpalit 
Dapat sanang lalahok si Anna Vitale ng Italya sa edisyong ito. Gayunpaman, matapos matuklasan na nagkaroon bigla ng sakit ang kanyang ina, napagdesisyunan ni Vitale na bumitiw na lamang sa kompetisyon. Siya ay pinalitan ni Vanna Bortolini. Dapat sanang lalahok ang first runner-up ng Miss Finland 1975 si Merja Tammi sa edisyong ito. Gayunpaman, matapos magwagi bilang Miss Young International 1975 noong Agosto, ipinadala na lamang si Leena Kaarina Vainio bilang kanyang kapalit.

Inisyal na kakatawan para sa Timog Aprika si Miss South Africa 1975 Helga Vera Johns. Gayunpaman, natuklasan na si Johns ay galing sa Rhodesia, na siyang hindi kinikilala ng Reyno Unido, at naninirahan pa lamang ng tatlong taon si Johns sa Timog Aprika. Dahil labag ito sa patakaran ng Miss World na dapat nakatira ng hindi bumababa sa limang taon ang kandidata sa bansang kanyang kinakatawan, napagdesisyunan ni Julia Morley na idiskwalipika si Johns. Bagama't nadiskwalipika na, pinanatili pa rin si Johns bilang panauhin ng mga Morley. Pinapadala ng mga organizer ng Miss World ang dalawang runner-up ni Johns sa Miss South Africa na sina Crystal Coopers at Rhoda Rademeyer. Dapat sanang papalitan ni Coopers si Johns bilang kinatawan ng Timog Aprika sa Miss World, ngunit hindi ito pinayagan ng kanyang ama matapos nilang malaman na mananatili pa rin kay Johns ang titulong Miss South Africa. Dahil dito, si Rademeyer ang naging kinatawan ng Timog Aprika sa Miss World.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Curaçao, El Salvador, Hayti, Santa Lucia, at Suwasilandiya. Bumalik sa edisyong ito ang mga bansang Kuba na huling sumali noong 1955, Bulibya at Urugway na huling sumali noong 1965, Trinidad at Tobago at Tunisya na huling sumali noong 1971, at Luksemburgo, Lupangyelo, Mawrisyo, Peru, Seykelas, at Turkiya na huling sumali noong 1973.

Hindi sumali sa edisyong ito ang mga bansang Botswana, Ekwador, Espanya, Hamayka, Madagaskar, at Sambia. Hindi sumali sina Lucy Mosinyi ng Botswana at Karen Andrea Hollihan ng Ekwador dahil sa kakulangan sa pondo upang ipadala sa Londres. Hindi sumali si Lydia Malcolm ng Hamayka dahil hindi kinikilala ng Miss World ang organisasyong pumili kay Malcolm bilang opisyal na mayhawak ng prangkisa ng Hamayka sa Miss World. Hindi sumali si Brenda May ng Sambia dahil sa hindi isiniwalat na dahilan. Hindi sumali si Olga Fernández ng Espanya matapos magdalamhati sa pagkamatay ng pangulo ng Espanya na si Francisco Franco. Dahil sa kanyang pagbitiw, kinailangan siyang i-edit ng BBC sa pre-recorded video ng parade of nations ng edisyong ito.

Inaasahang lalahok sina Diana Anker ng Guwatemala, Anina Horta ng Panama, María Angela Medina Monjagata ng Paragway, at Raquel Argandoña ng Tsile, ngunit hindi sila sumulpot sa Londres.

 Mga resulta 

 Mga pagkakalagay 
PagkakalagayKandidata Miss World 1975  Porto Riko – Wilnelia Merced 1st runner-up  Alemanya – Marina Langner 2nd runner-up  Reyno Unido – Vicki Harris 3rd runner-up  Kuba – Maricela Clark 4th runner-up  Yugoslavia – Lidija Velkovska Top 7  Beneswela – María Conchita Alonso
  Hayti – Joelle Apollon Top 15  Australya – Anne Davidson
  Indiya – Anjana Sood
  Libano – Ramona Keram
  Mawrisyo – Mariella Tse-Sik-Sun
  Pinlandiya – Leena Vainio
  Santa Lucia – Sophia St Omer
  Timog Aprika – Rhoda Rademeyer
  Urugway – Carmen Abal

 Mga espesyal na parangal 
ParangalKandidataMiss Photogenic  Suwasilandiya – Vinah Thembi MambaMiss Congeniality  Singapura – Maggie Siew

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 John Conteh – Ingles na boksingero
 Susan George – Ingles na aktres
 Kiki Håkansson – Miss World 1951 mula sa Suwesya
 Richard Johnson – Ingles na aktor
 Linda Lewis – Ingles na mang-aawit
 Sir James Mancham – Punong Ministro ng Seykelas
 Eric Morley – Pangulo ng Mecca at tagapagtatag ng Miss World
 Nyree Dawn Porter – Aktres mula sa Bagong Silandiya
 Oliver Reed – Ingles na aktor

 Mga kandidata 
Animnapu't-pitong kandidata ang lumahok para sa titulo.
Bansa/TeritoryoKandidataEdadBayan AlemanyaMarina Langner22Düsseldorf ArhentinaLilian Noemi De Asti19Buenos Aires ArubaCynthia Bruin18Oranjestad AustralyaAnne Davidson21Croydon AustryaRosemarie Holzschuh21Kitzbuhel Bagong SilandiyaJanet Nugent20Palmerston North BahamasAva Burke17Nassau BarbadosPeta Greaves20Bridgetown BelhikaChristine Delmelle18Liège BeneswelaMaría Conchita Alonso20Caracas BermudaDonna Wright22St. David's BrasilZaida Costa21Bahía BulibyaMaría Mónica Guardia18Cochabamba CuraçaoElvira Bakker21Willemstad DinamarkaPia Isa Lauridsen22Copenhague El SalvadorAna Stella Comas18San Salvador Estados UnidosAnnelise Ilschenko17Middleburg Heights GresyaBella Adamopoulou20Atenas GuamDora Camacho20Agana GuernseyCarol Le Billon17Saint Peter Port HaponChiharu Fujiwara20Toyama HaytiJoelle Apollon20Puerto Principe HibraltarLillian Anne Lara23Hibraltar HondurasEtelinda Mejía19Yoro Hong KongTeresa Chu22Hong Kong IndiyaAnjana Sood19Shimla IrlandaElaine Rosemary O'Hara20Dublin IsraelAtida Mor19– ItalyaVanna Bortolini22–Susan Maxwell de Gruchy21Saint Helier KanadaNormande Jacques22Blind River KolombyaAmanda Correa21Guajira Kosta RikaMaría Mayela Bolaños17San José KubaMaricela Clark22Santiago de Cuba LibanoRamona Karam20Beirut LuksemburgoMarie Therese Manderschied19Tétange LupangyeloHalldóra Björk Jónsdóttir22Reikiavik MalaysiaSiti Fauziah Haron19Johor MaltaMarie Grace Ciantar18Kalkara MawrisyoMarielle Tse Sik-Sun23Port Louis MehikoBlanca Patricia López19Jalisco NikaragwaMaría Auxiliadora Paguaga Mantilla19Managua NoruwegaSissel Gulbrandsen23– OlandaBarbara Ann Neefs17UtrechtMary Orfanides22Lima PilipinasSuzanne Gonzalez17Maynila PinlandiyaLeena Vainio23Helsinki Porto RikoWilnelia Merced18Caguas PransiyaSophie Perin18Talange Republikang DominikanoCarmen Rosa Arredondo19Santo Domingo Reyno UnidoVicki Ann Harris22Londres Santa LuciaSophia St. Omer19Castries SeykelasAmelie Michel17Victoria SingapuraMaggie Siew21Singapura Sri LankaAngela Seneviratne17Colombo SuwasilandiyaVinah Thembi Mamba25Mbabane SuwesyaAgneta Magnusson20Estokolmo SuwisaFranziska Angst20Bern TaylandiyaRaevadee Pattamaphong18Bangkok Timog AprikaLydia Gloria Johnstone21–Rhoda Rademeyer20Pretoria Timog KoreaLee Sung-hee19Seoul Trinidad at TobagoDonna Sandra Dalrymple19Puerto Espanya TunisyaMonia Dida20Tunis TurkiyaHarika Degirmenci22Istanbul UrugwayCarmen Abal22Montevideo YugoslaviaLidija Velkovska19Skopje

  Mga tala 

 Mga sanggunian 

 Panlabas na kawing 

 Opisyal na website

Kategorya:Miss World